VYHODNOTENIE  PRIPOMIENKOVÉHO  KONANIA

k 

Návrhu na uzavretie Dohody medzi vládou Slovenskej republiky a vládou Bieloruskej republiky o likvidácii dlhu Bieloruskej republiky voči Slovenskej republike

Materiál „Bielorusko - návrh na uzavretie Dohody medzi vládou Slovenskej republiky a vládou Bieloruskej republiky o likvidácii dlhu Bieloruskej republiky voči Slovenskej republike“ bol prerokovaný a schválený bez pripomienok dňa 9. 7. 2002 na 69. zasadaní  „Poradného orgánu ministra financií Slovenskej republiky pre riešenie finančných otázok vyplývajúcich z medzivládnych úverových, clearingových, barterových a iných dohôd“, ktorého členmi sú 
-	štátny tajomník Ministerstva financií Slovenskej republiky, 
-	štátny tajomník Ministerstva hospodárstva Slovenskej republiky, 
-	štátny tajomník Ministerstva zahraničných vecí Slovenskej republiky, 
-	menovaný zástupca Národnej banky Slovenska, 
-	menovaný zástupca Úradu vlády Slovenskej republiky.

Predkladaný materiál „Návrh na uzavretie Dohody medzi vládou Slovenskej republiky a vládou Bieloruskej republiky o likvidácii dlhu Bieloruskej republiky voči Slovenskej republike“ je materiál nelegislatívnej a nekoncepčnej povahy, obsahujúci faktografické údaje, ktoré nie je možné meniť. Materiál „Návrh na uzavretie Dohody medzi vládou Slovenskej republiky a vládou Bieloruskej republiky o likvidácii dlhu Bieloruskej republiky voči Slovenskej republike“, ktorý vyplýva z požiadavky Ministerstva vnútra SR a je v súlade s odporúčaniami Poradného orgánu ministra financií Slovenskej republiky pre riešenie finančných otázok vyplývajúcich z medzivládnych úverových, clearingových, barterových a iných dohôd uvedenými v bodoch 64.3 a 66.3  Záznamu z „Poradného orgánu“ ako aj s Uznesením vlády SR č. 273 z 20.3.2002 je v súlade so „Zásadami vlády Slovenskej republiky pre postupy pri správe a vysporiadaní pohľadávok Slovenskej republiky v zahraničí“, (podmienky sú uvedené v návrhu uznesenia vlády Slovenskej republiky tohto materiálu). 
Materiál „Návrh na uzavretie Dohody medzi vládou Slovenskej republiky a vládou Bieloruskej republiky o likvidácii dlhu Bieloruskej republiky voči Slovenskej republike“ bol schválený na 69.zasadaní „Poradného orgánu ministra financií Slovenskej republiky pre riešenie finančných otázok vyplývajúcich z medzivládnych úverových, clearingových, barterových a iných dohôd“ bez pripomienok. Tým bol zrealizovaný zjednodušený postup pripomienkového konania Ministerstvom financií Slovenskej republiky, Ministerstvom hospodárstva Slovenskej republiky, Ministerstvom zahraničných vecí Slovenskej republiky, Národnou bankou Slovenska, Úradom vlády Slovenskej republiky a na rokovanie vlády Slovenskej republiky je tento materiál predkladaný bez rozporov.